Diari Oficial de la Generalitat Valenciana


Sumari del DOGV 4272, del 17-06-2002 (2002/5934)

ACORD de 9 de maig de 2002, de la Comissió Territorial d'Urbanisme de Castelló, relatiu a la modificació puntual de les normes subsidiàries de planejament de Torreblanca, consistent en l'ampliació del vial carrer de l'Estació.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5934


Data del document
:   09-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Torreblanca
    * pla d'urbanisme

ACORD de 9 de maig de 2002, de la Comissió Territorial d'Urbanisme de Castelló, relatiu a la modificació puntual de les normes subsidiàries de planejament de Torreblanca, consistent en l'ampliació del vial carrer de l'Estació. [2002/Q5934]
  
Vist l'expedient relatiu a la modificació puntual de les normes subsidiàries de planejament consistent en l'ampliació del vial carrer de l'Estació, promogut per l'Ajuntament de Torreblanca i, de conformitat amb els següents
  
Antecedents de fet
  
1. El Ple de l'Ajuntament de Torreblanca, en sessió de 29 de novembre de 2001, va acordar exposar al públic la modificació, la qual cosa es va portar a terme mitjançant els anuncis publicats en el periòdic Levante, de 13 de desembre de 2001, i en el Diari Oficial de la Generalitat Valenciana, de 14 de gener de 2002. Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació en la sessió de 25 de març de 2002.
  
2. El projecte consta de memòria i plànols.
  
3. L'objecte de la modificació puntual de les normes subsidiàries de planejament de Torreblanca que s'examina és ampliar el vial del sòl urbà denominat l'Estació. La modificació suposa l'augment del sòl dotacional viari en 301 metres quadrats de sòl que la disminució del sòl residencial en la mateixa quantitat.
  
4. No s'han emesos informes sectorials.
  
Fonaments de dret
  
1. La tramitació de la present modificació puntual del Pla General de Torreblanca ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
2. La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
3. Les modificació puntual de les normes subsidiàries de Torreblanca que ara s'examina suposa la introducció d'alteracions en l'ordenació detallada del sòl urbà.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic i en estos casos gaudix l'administració d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser realitzada per l'ajuntament, des de la representació que li conferix la legitimació democràtica.
  
La LRAU arreplega clarament esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat. Com s'indica en el preàmbul de la LRAU, esta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
En el cas que ens ocupa esta modificació suposa un increment del sòl dotacional i una disminució de sòl amb aprofitament lucratiu, esta es justifica en criteris de racionalitat i de satisfacció de l'indubtable interés públic existent en l'ampliació d'un vial i s'ajusta plenament a la LRAU i la resta de normativa aplicable. No existix, en suma, cap obstacle a l'aprovació definitiva d'esta modificació.
  
4. De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a previ dictamen de la Comissió Territorial d'Urbanisme que en el cas de municipis de menys de 50.000 habitants tindrà directament a l'efecte de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual de les Normes Subsidiàries de Planejament de Torreblanca relativa a l'ampliació del carrer de l'Estació.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló de la Plana, 9 de maig de 2002.- El secretari de la Comissió Territorial d'Urbanisme: Fernando Renau Faubell.